CELEX: 31993R2610
Language: el
Date: 1993-09-23 00:00:00
Title: Κανονισμός (ΕΟΚ) αριθ. 2610/93 της Επιτροπής της 23ης Σεπτεμβρίου 1993 για τροποποίηση του παραρτήματος Χ του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών για τα μήλα

Avis juridique important

|

31993R2610

Κανονισμός (ΕΟΚ) αριθ. 2610/93 της Επιτροπής της 23ης Σεπτεμβρίου 1993 για τροποποίηση του παραρτήματος Χ του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών για τα μήλα  

Επίσημη Εφημερίδα αριθ. L 239 της 24/09/1993 σ. 0016 - 0016 Φινλανδική ειδική έκδοση: Κεφάλαιο 3 τόμος 52 σ. 0159  Σουηδική ειδική έκδοση: Κεφάλαιο 3 τόμος 52 σ. 0159 

ΚΑΝΟΝΙΣΜΟΣ (ΕΟΚ) αριθ. 2610/93 ΤΗΣ ΕΠΙΤΡΟΠΗΣ της 23ης Σεπτεμβρίου 1993 για τροποποίηση του παραρτήματος Χ του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των  οπωροκηπευτικών για τα μήλαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 16 παράγραφος 4,  Εκτιμώντας:  ότι το παράρτημα Χ του κανονισμού (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1787/93 (4), καθορίζει τους συντελεστές προσαρμογής που πρέπει να εφαρμόζονται στην τιμή αγοράς για τα μήλα τα οποία  έχουν διαφορετικά εμπορικά χαρακτηριστικά από εκείνα που χρησιμοποιούνται για τον καθορισμό των τιμών βάσεως- ότι οι ποικιλίες "Jonagold" και "Jonagored" αναφέρονται τόσο στον κατάλογο των συντελεστών που εφαρμόζονται για τις ποικιλίες αυτές όσο και στον κατάλογο των "μεγαλόκαρπων" ποικιλιών των μήλων- ότι, σύμφωνα με τις πληροφορίες που έλαβε η Επιτροπή, όλες  οι διάφορες μεταλλαγές της "Jonagold" έχουν ουσιαστικά ίδια χαρακτηριστικά και θα πρέπει να ενταχθούν στην ίδια ομάδα- ότι ο όρος "Jonagold" πρέπει να αντικατασταθεί από τον όρο "Jonagold εκ των οποίων Jonagored και μεταλλαγές" και ο όρος "Jonagored" θα  πρέπει να καταργηθεί, δεδομένου ότι η ποικιλία "Jonagored" είναι μεταλλαγή της "Jonagold"- ότι για τους ίδιους λόγους, πρέπει να γίνει η ίδια ομαδοποίηση στον κατάλογο των συντελεστών για τις ποικιλίες "Golden Delicious" και "Red Delicious"- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα Χ "Μήλα" του κανονισμού (ΕΟΚ) αριθ. 3587/86 τροποποιείται ως εξής:  1. στην πρώτη περίπτωση του στοιχείου α) "ποικιλία":  - ο όρος "Golden Delicious" αντικαθίσταται από τους όρους "Golden Delicious και μεταλλαγές",  - ο όρος "Jonagold" αντικαθίσταται από τον όρο "Jonagold εκ των οποίων Jonagored και μεταλλαγές",  - διαγράφεται ο όρος "Jonagored",  - ο όρος "Red Delicious" αντικαθίσταται από τους όρους "Red Delicious και μεταλλαγές"- 2. στον κατάλογο των μεγαλόκαρπων ποικιλιών επιτραπέζιων μήλων:  - ο όρος "Jonagold" αντικαθίσταται από τον όρο "Jonagold εκ των οποίων Jonagored και μεταλλαγές",  - διαγράφεται ο όρος "Jonagored".   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Σεπτεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 69 της 20. 3. 1993, σ. 7.  (3) ΕΕ αριθ. L 334 της 27. 11. 1986, σ. 1.  (4) ΕΕ αριθ. L 163 της 6. 7. 1993, σ. 13.